32004D0063
L 013/32
JURNALUL OFÍCIAL AL UNIUNII EUROPENE
DECIZIA COMISIEI
din 23 decembrie 2003
de modificare a Deciziei 2003/467/CE privind declarația conform căreia unele provincii din Italia sunt indemne de bruceloză și de leucoză enzootică bovină
[notificată cu numărul C(2003) 5063]
(Text cu relevanță pentru SEE)
(2004/63/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special capitolul II punctul 7 de la anexa A și capitolul I punctul (E) de la anexa D,
întrucât:
(1)
Listele cu regiunile statelor membre declarate indemne de bruceloză și leucoză enzootică bovină sunt stabilite prin Decizia 2003/467/CE a Comisiei din 25 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2).
(2)
Italia a prezentat Comisiei documente care dovedesc respectarea tuturor măsurilor prevăzute de Directiva 64/432/CEE privind provinciile Cremona, Lodi și Pavia din regiunea Lombardia, pentru ca aceste regiuni să poată fi declarate oficial indemne de bruceloză bovină.
(3)
Italia a prezentat de asemenea Comisiei documente care dovedesc respectarea tuturor măsurilor prevăzute de Directiva 64/432/CEE privind provinciile Milano, Lodi și Cremona din regiunea Lombardia și provinciile d'Arezzo, Florența, Grossetto, Livorno, Lucques, Pisa, Pistoia, Prato și Sienna din regiunea Toscana, pentru ca aceste regiuni să poată fi declarate oficial indemne de leucoza bovină enzootică.
(4)
În urma evaluării documentelor prezentate de Italia, provinciile Cremona, Lodi și pavia din regiunea Lombardia ar trebui declarate oficial indemne de bruceloză bovină, iar provinciile Milano, Lodi și Cremona din regiunea Lombardia și provinciile d'Arrezzo, Florența, Grossetto, Livorno, Lucques, Pisa, Pistoia, Prato și Sienna din regiunea Toscana ar trebui declarate oficial indemne de leucoza enzootică bovină.
(5)
Este deci cazul ca Decizia 2003/467/CE să se modifice în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătate animală,
ADOPTĂ PREZENTA DECIZIE:
Articolul 1
Anexele II și III la Decizia 2003/467/CE se modifică în conformitate cu anexa la prezenta decizie.
Articolul 2
Prezenta decizie se dresează statelor membre.
Adoptată la Bruxelles, 23 decembrie 2003.